Výročná správa o hospodárení

Slovenského bridžového zväzu za rok 2021

V zmysle stanov predkladám výročnú správu o celkovom hospodárení v predchádzajúcom kalendárnom roku.

|  |  |
| --- | --- |
| Celkové príjmy v EUR | k 31. 12. 2021 |
| - členský príspevok | 762,00  |
| - vklady do súťaží (MMS, SPOD) | 1548,00 |
| - príspevok z MŠVVaŠ SR | 30408,00 |
| - príjem 2% dane | 0,00 |
| - služby pre EBL | 271,13 |
| - úroky na bežnom účte | 0,00 |
| - zostatok na účtoch z r. 2020 | 24926,35 |
| - zostatok pokladne z r. 2020 | 782,74 |
| SPOLU príjmy | 58 698,22 |
|  |  |
| Celkové výdaje v EUR | k 31. 12. 2021 |
| - zaplatenie členského do medzinárodných zväzov | 250,00 |
| - vrátenie nevyčerpanej časti príspevku z MŠVVaŠ SR | 16376,36 |
| - podpora a rozvoj športu mládeže | 2997,36 |
| - odmeny SBT a SPOD | 324,00 |
| - náklady na reprezentáciu | 4019,34 |
| - náklady na organizovanie súťaží (MMS) | 3649,40 |
| - Champions‘ Cup 2020 – zabezpečenie | 7430,00 |
| - Champions‘ Cup 2020 – odmeny | 1679,42 |
| - softver Bridgecomposer | 20,73 |
| - hracie karty | 455,00 |
| - náklady na správu (doména, ...) | 90,31 |
| - bankové poplatky | 109,61 |
| - daň z úroku | 0,00 |
| SPOLU výdaje | 37 401,53 |
|  |  |
| Rozdiel príjmov a výdajov k 31. 12. 2021  | + 21 296,69 |
|  |  |
| Stav finančných prostriedkov k 31. 12. 2020: |  |
| - stav na bežných účtoch k 31. 12. 2020 | 20 748,95 |
| - stav v pokladni k 31. 12. 2020 | 547,74 |
| SPOLU | + 21 296,69 |

KOMENTÁR:

SBZ v roku 2021 získal príspevok zo štátneho rozpočtu z kapitoly Ministerstva školstva, vedy, výskumu a športu SR vo výške 30 408 EUR. Druhý rok po sebe sme zrušili celý ročník SBL, na jeseň sme naživo, aj keď s výrazne nižšou účasťou, zorganizovali Medzinárodné majstrovstvá Slovenska a na BBO Slovenský pohár online družstiev. Negatívny finančný výsledok MMS, kde vložné nepokrylo naše náklady na hraciu sálu, vedúceho turnaja a na ceny, ide hlavne na vrub nízkej účasti ako hráčov ako zo Slovenska tak i zo zahraničia.

Majstrovstvá sveta boli preložené na rok 2022 a Majstrovstvá Európy nahradené kvalifikačnou súťažou na RealBridge. Preto náklady na reprezentáciu v priebehu roku súviseli výlučne s prípravou formou pokračujúcej účasti na silne obsadených online turnajoch a následne na jeseň s účasťou na živých súťažiach organizovaných EBL: na Európskych hrách malých zväzov a na Champions‘ Cupe.

V roku 2021 Ministerstvo školstva, vedy, výskumu a športu SR nevypísalo schému na dotáciu na usporiadanie významného medzinárodného podujatia, náklady na organizačné zabezpečenie Champions‘ Cupu a na odmeny pomocníkom sme vykryli z príspevku pre uznaný športový zväz.

Finančne sme podporili prácu s mládežou v KBK, ktorej výsledky prinášajú kvantitatívny a aj kvalitatívny posun medzi mladými bridžistami. Okrem toho v čase obmedzení, ktoré sa vzťahovali aj na pravidelné klubové súťaže, SBZ podporil organizáciu pravidelného párového turnaja na BBO v rozsahu 1x týždenne.

V roku 2021 sa SBZ nepodarilo vyčerpať poskytnutý príspevok hlavne v kapitole kapitálových výdavkov, na ktoré sme mali zmluvne vyhradených 10 tisíc EUR. Preto celkový finančný zostatok na konci roku nemôžme chápať ako výsledok dobrého hospodárenia, keďže nevyčerpanú sumu sme do štátneho rozpočtu v roku 2022 už vrátili.

Na rok 2022 máme už s Ministerstvom školstva, vedy výskumu a športu SR podpísanú zmluvu o poskytnutí príspevku vo výške 30 450 EUR. Či a ako tieto prostriedky využijeme bude závisieť aj na tom, či sa neobnovia opatrenia obmedzujúce organizáciu súťaží a účasť na nich, koľkých živých súťaží sa zúčastnia naši reprezentanti a ako úspešne bude pokračovať práca s mládežou na klubovej úrovni.

Správu vypracoval: Peter Belčák

v Bratislave 12. 3. 2021 Skontroloval:

Peter Belčák Milan Krajčo

................................................ ................................................

prezident SBZ predseda Kontrolnej komisie SBZ